**Κεφάλαιο 2**

**Το υλικό του υπολογιστή**

**Η/Υ ή Υπολογιστικό σύστημα**: τα διάφορα τμήματα (συσκευές, μηχανικά ή ηλεκτρονικά εξαρτήματα), που συνδέονται και συνεργάζονται μεταξύ τους, ώστε να λειτουργούν ως σύνολο.

**Υλικό μέρος του Η/Υ**: τα μηχανικά και ηλεκτρονικά μέρη. Ότι μπορούμε να δούμε και να αγγίξουμε. Στο υλικό μέρος του Η/Υ ανήκουν:

1. **Κεντρική Μονάδα**, περιέχει διάφορα εξαρτήματα με σημαντικότερα
   1. **Την Κ.Μ.Ε (Κεντρική Μονάδα Επεξεργασίας**), όπου γίνεται η επεξεργασία των δεδομένων.
   2. **Την Κύρια Μνήμη, περιέχει την Μνήμη τυχαίας προσπέλασης (RAM)** όπου αποθηκεύονται προσωρινά τα δεδομένα, που προορίζονται για επεξεργασία, οι εντολές προς εκτέλεση, τα αποτελέσματα. Τα περιεχόμενα σβήνονται όταν κλείσει ο Η/Υ.
2. **Συσκευές εισόδου, χρησιμοποιούνται για την εισαγωγή δεδομένων.** Σημαντικότερες:
   1. **Πληκτρολόγιο:** Με αυτό εισάγουμε κείμενο, αριθμούς και εντολές στον Η/Υ
   2. **Ποντίκι:** Μας βοηθάει να δίνουμε εντολές στον υπολογιστή, επιτρέποντας μας κάθε φορά να επιλέγουμε εκείνες τις λειτουργίες που θέλουμε από αυτές που απεικονίζονται στην οθόνη.
   3. **Σαρωτής:** Συσκευή με την οποία μπορούμε να μετατρέψουμε γρήγορα φωτογραφίες, κείμενα, εικόνες σε ηλεκτρονική μορφή για να εισαχθούν στον Η/Υ.
   4. **Μικρόφωνο:** Συσκευή με την οποία εισάγουμε φωνή μετατρέποντάς την σε ψηφιακή μορφή.
3. **Συσκευές εξόδου: χρησιμοποιούνται για την εξαγωγή αποτελεσμάτων- πληροφοριών**. Σημαντικότερες:
   1. **Οθόνη:** σε αυτήν εμφανίζονται τα αποτελέσματα από τις διάφορες μορφές επεξεργασίας.
   2. **Εκτυπωτής**: Με αυτόν αποτυπώνουμε αποτελέσματα σε χαρτί
   3. **Ηχεία**: με τα ηχεία ακούμε ήχους ή μουσική από τον Η/Υ.

**Αποθηκευτικά μέσα**: Χρησιμοποιούνται για να διατηρούμε μόνιμα τα δεδομένα και τις πληροφορίες μας και για να μπορούμε να έχουμε πρόσβαση σε αυτά όποτε το θέλουμε. Η διαδικασία αυτή ονομάζεται **ανάκτηση πληροφοριών**. Σημαντικότερα:

* **Δισκέτα**
* **Σκληρός Δίσκος**
* **Εξωτερικός Σκληρός δίσκος**
* **CD-ROM, DVD**
* **USB STICK**
* **Κάρτες μνήμης**

**Είδη υπολογιστών**

Υπάρχουν διάφορα είδη υπολογιστών ανάλογα με το μέγεθος και τις δυνατότητες

* **Υπερυπολογιστές:** χρησιμοποιούνται σε ερευνητικά κέντρα κτλ
* **Μεγάλα Συστήματα:** Χρησιμοποιούνται σε τράπεζες μεγάλους οργανισμούς, βιομηχανίες κτλ
* **Προσωπικοί υπολογιστές- Φορητοί υπολογιστές**: αποτελούν την πιο συνηθισμένη κατηγορία υπολογιστών
* **Smartphones, Tablet:** Διαθέτουν δικό τους λογισμικό και μεταφέρει την φορητότητα του υπολογιστή σε άλλο επίπεδο.